
ΕΦΗΜΕΡΙΔΑ 
ΤΗΣ ΚΥΒΕΡΝΗΣΕΩΣ 

ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 


18 Ιουλίου 2018 


ΤΕΥΧΟΣ ΔΕΥΤΕΡΟ 


Αρ 


. Φύλλου 2869 


ΑΠΟΦΑΣΕΙΣ 

Αριθμ. 29855/2018 

Τροποποίηση του π.δ. 273/1999(Α'/229) «Κανο¬ 
νισμός λειτουργίας του Συνηγόρου του Πολίτη», 
ως ισχύει. 

Ο ΑΝΑΠΛΗΡΩΤΗΣ ΥΠΟΥΡΓΟΣ ΟΙΚΟΝΟΜΙΚΩΝ 

Έχοντας υπόψη: 

1. Τις διατάξεις: 

α) Του ν. 3051/2002 (Α7220) «Συνταγματικά κατοχυ¬ 
ρωμένες ανεξάρτητες αρχές, τροποποίηση και συμπλή¬ 
ρωση του συστήματος προσλήψεων στο δημόσιο τομέα 
και συναφείς ρυθμίσεις», όπως τροποποιήθηκε και ισχύει 
και ιδίως των παραγράφων 5 και 7 του άρθρου 2 αυτού. 

β) Του ν. 3094/2003 (Α'/10) «Συνήγορος του Πολίτη 
και άλλες διατάξεις», όπως τροποποιήθηκε και ισχύει. 

γ) Του άρθρου 8 του ν. 2623/1998 (Α'/139) «Ανασύντα¬ 
ξη των εκλογικών καταλόγων, οργάνωση και άσκηση του 
εκλογικού δικαιώματος των ετεροδημοτών, εκσυγχρο¬ 
νισμός της εκλογικής διαδικασίας και άλλες διατάξεις», 
όπως τροποποιήθηκε και ισχύει. 

δ)Τουν. 2477/1997 (Α'/59) «Συνήγορος του Πολίτη και 
Σώμα Επιθεωρητών - Ελεγκτών Δημόσιας Διοίκησης», 
όπως τροποποιήθηκε και ισχύει. 

ε) Του άρθρου 90 του «Κώδικα Νομοθεσίας για την 
Κυβέρνηση και τα Κυβερνητικά Όργανα», ο οποίος κυ¬ 
ρώθηκε με το άρθρο πρώτο του π.δ. 63/2005 (Α'/98) 
«Κωδικοποίηση της νομοθεσίας για την Κυβέρνηση και 
τα κυβερνητικά όργανα». 

2. Τη με αριθμ. πρωτ. Φ.22/32378/24-11-2011 (Β73157) 
πράξη του Συνηγόρου του Πολίτη, «Αυτοδίκαιη κατάργηση 
κενών οργανικών θέσεων πολιτικού προσωπικού με σχέση 
εργασίας δημοσίου δικαίου της Ανεξάρτητης Αρχής «Συνή¬ 
γορος του Πολίτη», σύμφωνα με τα οριζόμενα στην παρ. 
1 α του άρθρου 33 του ν. 4024/2011», όπως συμπληρώθηκε 
με τη με αριθμ. πρωτ. Φ.22/3902/30-01 -2012 (Β'/518) όμοια 
πράξη. 

3. Τη με αριθμ. πρωτ. 12672/04-04-2012 (Β'/1371) από¬ 
φαση του Υπουργού Διοικητικής Μεταρρύθμισης και 
Ηλεκτρονικής Μεταρρύθμισης «Κατάργηση κενών οργα¬ 
νικών θέσεων πολιτικού προσωπικού με σχέση εργασίας 
δημοσίου δικαίου της Ανεξάρτητης Αρχής «Συνήγορος 


του Πολίτη», κατ'εφαρμογή της παρ. 1 ατού άρθρου 33 
του ν. 4024/2011». 

4. Τη με αριθμ. πρωτ. Φ.62/32742/28-11-2011 (Β73056) 
πράξη του Συνηγόρου του Πολίτη «Αυτοδίκαιη κατάρ¬ 
γηση οργανικών θέσεων που κενώνονται λόγω θέσης 
σε προσυνταξιοδοτική διαθεσιμότητα των υπαλλήλων 
που τις κατείχαν, κατ' εφαρμογή των παρ. 1 γ και 2 του 
άρθρου 33 του ν. 4024/2011», όπως συμπληρώθηκε 
με την με αριθμ. πρωτ. Φ.62/3903/30-01-2012 (Β7578) 
όμοια πράξη. 

5. Τη με αριθμ. πρωτ. 22070/03-06-2013 (Γ' 650 - ΑΔΑ: 
ΒΛ4ΚΙΜ0-ΧΘΒ) απόφαση των Υπουργών Διοικητικής Με¬ 
ταρρύθμισης και Ηλεκτρονικής Διακυβέρνησης και Εσω¬ 
τερικών, περί μετάταξης μόνιμης υπάλληλου κλάδου ΔΕ 
Διοικητικών Γραμματέων από την Περιφέρεια Αττικής - 
Περιφερειακών Ενοτήτων Πειραιώς και Νήσων στην Ανε¬ 
ξάρτητη Αρχή «Συνήγορος του Πολίτη», με ταυτόχρονη 
μεταφορά της θέσης που κατέχει. 

6. Τη με αρ. πρωτ. Φ.31/21116/22-04-2014 (Γ' 572- 
ΑΔΑ: ΒΙΦΙΙΜΟ-ΤΘΑ) απόφαση του Συνηγόρου του Πο¬ 
λίτη, περί μετάταξης μονίμου υπαλλήλου του κλάδου ΔΕ 
Πληροφορικής της Ανεξάρτητης Αρχής «Συνήγορος του 
Πολίτη» στον κλάδο ΠΕ Πληροφορικής, με ταυτόχρονη 
μεταφορά της θέσης που κατέχει, καθώς και τη με αριθμ. 
πρωτ. Φ.32/58087/24-11 -2014 (Γ' 1645 - ΑΔΑ: ΩΩ25ΙΜ0- 
5Μ9) απόφαση του Συνηγόρου του Πολίτη περί μετά¬ 
ταξης του ως άνω υπαλλήλου στον κλάδο Διοικητικού 

- Οικονομικού της ίδιας κατηγορίας, με ταυτόχρονη 
μεταφορά της θέσης που κατέχει. 

7. Τις με αριθμ. πρωτ. Φ.22/18848/28-05-2012 (Β'/1815 

- ΑΔΑ: Β4ΛΓΙΜ0-4Λ90), Φ.22/61644/22-12-2014 (Β73682 

- ΑΔΑ:ΒΤ92ΙΜ0-ΙΙ1), Φ.22/20748/27-05-2015 (Β71069 - 
ΑΔΑ: 7Ο99ΙΜ0-ΟΦΛ) και Φ.22/3116/24-01 -2017 (Β'/186 
-ΑΔΑ: ΩΡΞ4ΙΜ0-ΕΕΥ) αποφάσεις του Συνηγόρου του Πο¬ 
λίτη, περί ανακατανομής οργανικών θέσεων τακτικού 
προσωπικού της Διεύθυνσης Γραμματείας της Ανεξάρ¬ 
τητης Αρχής «Συνήγορος του Πολίτη». 

8. Τη με αριθμ. Υ29/08-10-2015 (Β72168) απόφαση 
του Πρωθυπουργού «Ανάθεση αρμοδιοτήτων στον Ανα¬ 
πληρωτή Υπουργό Οικονομικών, Γεώργιο Χουλιαράκη». 

9. Το με αριθ. πρωτ.: Φ. 10/364/04-01-2018 έγγραφο 
του Συνηγόρου του Πολίτη, με συνημμένη την Έκθεση/ 
Πρόταση αυτού. 

10. Το με αριθμ. πρωτ.: ΔΙΔΔΑ/οικ./09-03-2018 έγ¬ 
γραφο της Υπουργού Διοικητικής Ανασυγκρότησης, με 
το οποίο διατύπωσε τη γνώμη της για την έκδοση της 
παρούσας. 

11 .Το με αριθ. πρωτ.: Φ. 10/6771/2018/12-02-2018 έγ¬ 
γραφο της Διευθύντριας Γραμματείας και Προϊσταμένης 
Οικονομικών Υπηρεσιών του Συνηγόρου του Πολίτη. 

12. Το γεγονός ότι με την παρούσα απόφαση δεν προ- 
καλείται δαπάνη σε βάρος του κρατικού προϋπολογι¬ 
σμού, αποφασίζουμε: 

1. Η παράγραφος 3 του άρθρου 2 του π.δ. 273/1999 
αντικαθίσταται ως εξής: 

«3. Οι ειδικοί επιστήμονες και βοηθοί επιστήμονες 
αναλαμβάνουν διαδοχικά την Πληροφόρηση και Εξυ¬ 
πηρέτηση των Πολιτών, σύμφωνα με ειδικό πρόγραμμα 
που καταρτίζεται, σε εβδομαδιαία βάση, από το Γραφείο 
Πληροφόρησης και Εξυπηρέτησης Πολιτών τουΤμήμα- 
τος Γραμματειακής Υποστήριξης.» 

2. Η παράγραφος 2 του άρθρου 4 του π.δ. 273/1999 
αντικαθίσταται ως εξής: 

«2.Από τους κύκλους δραστηριότητας αποστέλλεται 
ειδοποίηση στον ενδιαφερόμενο, στην οποία αναφέρε- 
ται η λήψη της αναφοράς του, το όνομα και τα στοιχεία 
επικοινωνίας εκείνου που ανέλαβε την υπόθεση του. 
Μπορεί, επίσης, να ζητούνται απαραίτητα στοιχεία που 
δεν προσδιορίζονται στην αναφορά του πολίτη.» 

3. Το άρθρο 9 του π.δ. 273/1999 αντικαθίσταται ως 
εξής: «Οι υπηρεσίες της Αρχής είναι: 

α) Το Γραφείο του Συνηγόρου του Πολίτη β) Η Γραμ¬ 
ματεία της Αρχής.» 

4. Το άρθρο 10 του π.δ. 273/1999 αντικαθίσταται ως 
εξής: 

«1. Το Γραφείο του Συνηγόρου του Πολίτη υπάγεται 
στον Συνήγορο του Πολίτη ως αυτοτελές γραφείο. 

Επικουρεί τον Συνήγορο του Πολίτη στην άσκηση των 
καθηκόντων του. Συγκροτείται από τις ακόλουθες μονά¬ 
δες αρμοδιοτήτων: 

α) Μονάδα Ιδιαίτερου Γραφείου (ΜΙΓ) 

Η ΜΙΓ έχει την επιμέλεια της αλληλογραφίας, και των 
αρχείων και στοιχείων των αποφάσεων του Συνηγόρου 
του Πολίτη. 

β) Μονάδα Επικοινωνίας, Δημοσίων και Διεθνών Σχέ¬ 
σεων (ΜΕΔΔΣ) 

Η ΜΕΔΔΣ οργανώνει την επικοινωνία του Συνηγόρου 
με τους πολίτες, τις δικαστικές και δημόσιες αρχές και 
υπη ρεσίες, τη Βουλή των Ελλήνων και τους λοιπούς φο¬ 
ρείς της δημόσιας ζωής. 

Διαχειρίζεται, οργανώνει και υλοποιεί, σύμφωνα με 
τις σχετικές οδηγίες και αποφάσεις του Συνηγόρου, την 
επικοινωνιακή πολιτική της Αρχής, τις εξορμήσεις, επι¬ 
σκέψεις και δημόσιες εκδηλώσεις της και τις διεθνείς της 
σχέσεις. Η ΜΕΔΔΣ συνεργάζεται με το Τμήμα Βιβλιοθή¬ 
κης, Αρχείου και Εκδόσεων για τις εκδόσεις της Αρχής, 
καθώς και για το έντυπο υλικό ενημέρωσης, προώθησης 
και προαγωγής των δράσεων της Αρχής και των αρμο¬ 
διοτήτων της. Η ΜΕΔΔΣ συνεργάζεται με το Τμήμα Μη¬ 
χανογράφησης για τον σχεδίασμά και παραγωγή του 
οπτικοακουστικού υλικού της Αρχής, τις ηλεκτρονικές 


της εκδόσεις και την διαχείριση των ιστοσελίδων και των 
μέσων κοινωνικής δικτύωσης της. 

γ) Μονάδα Νομικής Υποστήριξης (ΜΝΥ) 

Η ΜΝΥ παρέχει νομική υποστήριξη στον Συνήγορο 
του Πολίτη. Γνωμοδοτεί για κάθε θέμα που, με απόφαση 
του Συνηγόρου, τίθεται υπόψη της. Εκπροσωπεί, όπου 
νόμος το προβλέπει, τον Συνήγορο του Πολίτη ενώπιον 
διοικητικών και δικαστικών αρχών, κατόπιν σχετικής 
απόφασης του Συνηγόρου του Πολίτη. Παρέχει δικα¬ 
στική συνδρομή, όπου νόμος το προβλέπει. 

δ) Μονάδα Ελέγχου και Αξιολόγησης Διαδικασιών και 
Δομών (ΜΕΑΔΔ) 

Η ΜΕΑΔΔ αξιολογεί τις εσωτερικές διαδικασίες λει¬ 
τουργίας της Αρχής, γνωμοδοτεί σχετικά στον Συνήγορο 
του Πολίτη και ελέγχει την τήρηση ή μη των διαδικασιών 
και προθεσμιών. Υποβάλλει στον Συνήγορο του Πολίτη 
προτάσεις στοχοθεσίας και προγραμματισμού της λει¬ 
τουργίας της Αρχής. 

Επεξεργάζεται και καταθέτει στον Συνήγορο του Πο¬ 
λίτη προτάσεις τροποποίησης των εσωτερικών διαδι¬ 
κασιών λειτουργίας και δράσης της Αρχής, εκτίμησης 
των υπηρεσιακών αναγκών της και αναβάθμισης των 
υποδομών της. Μεριμνά για τη διαφάνεια των διαδικα¬ 
σιών της Αρχής και για την διασφάλιση της προστασίας 
δεδομένων προσωπικού χαρακτήρα που επεξεργάζεται 
Π Αρχή. 

ε) Μονάδα Επιστημονικών και Επιμορφωτικών Προ¬ 
γραμμάτων (ΜΕΕΠ) 

Η ΜΕΕΠ αξιολογεί και συντονίζει τη συμμετοχή της 
Αρχής σε επιστημονικά και επιμορφωτικά προγράμ¬ 
ματα και οργανώνει και συντονίζει επιστημονικά και 
επιμορφωτικά προγράμματα της ίδιας της Αρχής. Για 
την επίτευξη των αρμοδιοτήτων της, η ΜΕΕΠ δύναται 
να συνεργάζεται με εκπαιδευτικά, επιστημονικά και επι¬ 
μορφωτικά ιδρύματα της ημεδαπής ή της αλλοδαπής, 
δημόσια και ιδιωτικά, καθώς και με αντίστοιχους φορείς 
που δραστηριοποιούνται στον σχεδίασμά, την επίβλεψη 
και την υλοποίησή τους. 

2. Στο Γραφείο του Συνηγόρου του Πολίτη δύναται να 
ορίζεται, ως επικεφαλής, υπάλληλος της Αρχής κλάδου/ 
ειδικότητας Διοικητικού-Οικονομικού της κατηγορίας/ 
εκπαιδευτικής βαθμίδας ΠΕ ή μέλος του ειδικού επιστη¬ 
μονικού προσωπικού, με πλήρη ή παράλληλη ανάθεση 
καθηκόντων ή υπάλληλος με σύμβαση εργασίας ιδιωτι¬ 
κού δικαίου της παρ. 1 του άρθρου 8 του ν. 2623/1998, 
της παρ. 3 του άρθρου 7 του ν. 3094/2003 και της παρ. 7 
του άρθρου 13 του ν. 3488/2006, με πλήρη ή παράλληλη 
ανάθεση καθηκόντων. 

3. Στις Μονάδες του Γραφείου Συνηγόρου δύνανται 
να απασχολούνται υπάλληλοι της Αρχής κλάδου/ει- 
δικότητας Διοικητικού-Οικονομικού της κατηγορίας/ 
εκπαιδευτικής βαθμίδας ΠΕ ή κλάδου/ειδικότητας 
Πληροφορικής της κατηγορίας/εκπαιδευτικής βαθ¬ 
μίδας ΠΕ ή μέλος του ειδικού επιστημονικού προσω¬ 
πικού, με πλήρη ή παράλληλη ανάθεση καθηκόντων 
ή υπάλληλοι με σύμβαση εργασίας ιδιωτικού δικαίου 
της παρ. 1 του άρθρου 8 του ν. 2623/1998, της παρ. 3 
του άρθρου 7 του ν. 3094/2003 και της παρ. 7 του 

άρθρου 13 του ν. 3488/2006, με πλήρη ή παράλληλη 
ανάθεση καθηκόντων. 

5. Το άρθρο Ί1 του π.δ. 273/1999, όπως ισχύει, αντι¬ 
καθίσταται ως εξής: 

«1. Η Γραμματεία της Αρχής λειτουργεί σε επίπεδο Δι¬ 
εύθυνσης και συγκροτείται από: 
α) Τα Τμήματα: 

1. Διοίκησης 

2. Οικονομικής Διαχείρισης 

3. Γραμματειακής Υποστήριξης 

4. Μηχανογράφησης 

5. Βιβλιοθήκης, Αρχείου και Εκδόσεων 
β)Τα Γραφεία: 

1) Διοικητικής Μέριμνας 

2) Προμηθειών 

3) Πληροφόρησης και Εξυπηρέτησης Πολιτών 

4) Διοικητικής Υποστήριξης Θεσσαλονίκης 

5) Πληρωμών, Δημοσιονομικών Αναφορών και λοιπών 
Οικονομικών Θεμάτων. 

2. Τα Γραφεία υπάγονται: 

-Το Διοικητικής Μέριμνας στοΤμήμα Διοίκησης. 

-Το Πληροφόρησης και Εξυπηρέτησης Πολιτών και 
το Διοικητικής Υποστήριξης Θεσσαλονίκης στο Τμήμα 
Γραμματειακής Υποστήριξης. 

-Το Προμηθειών και το Πληρωμών, Δημοσιονομικών 
Αναφορών και λοιπών Οικονομικών Θεμάτων, λειτουρ¬ 
γούν ως αυτοτελή, υπαγόμενα στον Προϊστάμενο της 
Διεύθυνσης Γραμματείας. 

3. Το Τμήμα Διοίκησης είναι αρμόδιο για το χειρισμό 
όλων των θεμάτων υπηρεσιακής κατάστασης του εν γέ- 
νει προσωπικού της Αρχής, όπως: 

α) των διαδικασιών διορισμού και πρόσληψης, 
β) της δοκιμαστικής υπηρεσίας και μονιμοποίησης, 
γ) των υποχρεώσεων και καθηκόντων, περιορισμών, 
κωλυμάτων, αστικής ευθύνης, 
δ) των πάσης φύσεως αδειών, 
ε) της συνδικαλιστικής ελευθερίας και δικαιώματος 
απεργίας, 

στ) της εκπαίδευσης και επιμόρφωσης, σε συνεργασία 
με τη ΜΕΕΠ, 

ζ) των υπηρεσιακών μεταβολών, 
η) των πειθαρχικών παραπτωμάτων, πειθαρχικής δια¬ 
δικασίας και πειθαρχικών ποινών, 
θ) των συλλογικών οργάνων, 
ι) της αξιολόγησης και ηθικών αμοιβών, 
ια) της λύσης υπαλληλικής σχέσης και σύμβασης ερ¬ 
γασίας. 

Το Γραφείο Διοικητικής Μέριμνας είναι γενικά αρμόδιο 
για θέματα σχετικά με τη μέριμνα καλής λειτουργίας και 
ασφάλειας των εργασιακών χώρων, καθώς και εξασφάλι¬ 
σης των απαιτουμένων συνθηκών εργασίας, όπως: 

α) τη μέριμνα για την καθαριότητα και την ευταξία των 
εργασιακών χώρων της Αρχής, 
β) τη μέριμνα για την καλή λειτουργία των εγκατα¬ 
στάσεων ηλεκτροδότησης, υδροδότησης, αποχέτευσης, 
εξαερισμού και κλιματισμού των εργασιακών χώρων 
της Αρχής, 


γ) την υποστήριξη, σε συνεργασία με το Γραφείο Πλη¬ 
ροφόρησης και Εξυπηρέτησης Πολιτών, για την καλή 
λειτουργία του τηλεφωνικού κέντρου της Αρχής, 
δ) τη μέριμνα για την καλή λειτουργία, χρήση και συ¬ 
ντήρηση του εξοπλισμού ασφαλείας των εργασιακών 
χώρων της Αρχής, 

ε) τη μέριμνα, σε συνεργασία με την υπηρεσία Σχεδία¬ 
σης Πολιτικής Προστασίας, για το σχεδίασμά αντιμετώπι¬ 
σης έκτακτων περιστατικών και την ευθύνη συντονισμού 
των ενεργειών για την αποτελεσματική αντιμετώπισή 
τους, 

στ) τη διερεύνηση και εντοπισμό των πηγών επαγγελ¬ 
ματικού κινδύνου για την ασφάλεια και την υγεία του 
προσωπικού, την εκτίμηση και πρόταση μέτρων και 
τρόπων εξάλειψης ή μείωσης των κινδύνων καθώς και 
επίβλεψη εφαρμογής τους, για την προστασία του, 
ζ) την υποβολή προτάσεων, σε συνέχεια μελέτης και 
εκτίμησης στοιχείων, σχετικά με την εξυπηρέτηση των 
αναγκών στέγασης της Αρχής, τη διαμόρφωση των θέ¬ 
σεων εργασίας, χώρων αρχείου, υποδοχής κοινού κ.λπ. 
(χωροταξική κατανομή, εξοπλισμός, κ.λπ.), 
η) τη σύνταξη μελετών και την προώθηση μέτρων για 
τη διασφάλιση της προσβασιμότητας των ΑΜΕΑ στους 
εργασιακούς χώρους της Αρχής και της βελτίωσης της 
ποιότητας των συνθηκών διοικητικής εξυπηρέτησής 
τους. 

4. Το Τμήμα Οικονομικής Διαχείρισης είναι αρμόδιο 
για τον χειρισμό όλων των θεμάτων οικονομικής δια¬ 
χείρισης, όπως: 

α) την κατάρτιση, τροποποίηση και εκτέλεση του τα¬ 
κτικού προϋπολογισμού, καθώς και του προϋπολογι¬ 
σμού δημοσίων επενδύσεων, 
β) την εντολή και εκκαθάριση των αποδοχών, των πά¬ 
σης φύσεως και με οποιαδήποτε ονομασία επιδομάτων, 
αμοιβών, παροχών, απολαβών και αποζημιώσεων γενι¬ 
κώς του Συνηγόρου του Πολίτη, των Βοηθών Συνηγόρων 
και του συνόλου του προσωπικού της Αρχής, 
γ) την εκτίμηση και καταβολή των πάσης φύσεως 
ασφαλιστικών εισφορών και αποζημιώσεων γενικά προς 
τους φορείς κύριας και επικουρικής ασφάλισης που υπά¬ 
γονται ο Συνήγορος του Πολίτη, οι Βοηθοί Συνήγοροι και 
το προσωπικό της Αρχής, 

δ) τη διαχείριση κάθε είδους δαπάνης καθώς και τη 
μέριμνα για την είσπραξη κάθε εσόδου, 
ε) την κατάρτιση του σχεδίου απόφασης ανάληψης 
υποχρέωσης κατόπιν τεκμηριωμένου αιτήματος από τον 
διατάκτη και την καταχώρηση των αναλαμβανόμενων 
δεσμεύσεων στα οικεία λογιστικά βιβλία και στο Μητρώο 
Δεσμεύσεων, 

στ) τον έλεγχο τήρησης των περί ανάληψης υποχρε¬ 
ώσεων διατάξεων και την παροχή βεβαίωσης επί των 
σχεδίων των σχετικών πράξεων για την ύπαρξη της 
απαιτούμενης πίστωσης και για τη μη υπέρβαση του 
οριζόμενου κάθε φορά από το αρμόδιο όργανο ποσο¬ 
στού διάθεσης της πίστωσης, 
ζ) τη σύνταξη έκθεσης προς την αρμόδια Δημοσιονο¬ 
μική Υπηρεσία Εποπτείας και Ελέγχου (Δ.Υ.Ε.Ε) σύμφωνα 
με τις διατάξεις της παραγράφου 3δ του άρθρου 66 του 

ν. 4270/2014, όπως ισχύει και του περί ανάληψης υπο¬ 
χρεώσεων π.δ. 80/2016, 

η) τον έλεγχο νομιμότητας και κανονικότητας, καθώς 
και την εκκαθάριση των δαπανών του οικείου φορέα με 
βάση τα νόμιμα δικαιολογητικά αυτών, 
θ) την έκδοση εντολής πληρωμής των δαπανών του 
οικείου φορέα, μέσα στα καθοριζόμενα κατά μήνα όρια 
πληρωμών και την έκδοση χρηματικών ενταλμάτων 
εντός της προβλεπόμενης προθεσμίας από το ενωσιακό 
και εθνικό κανονιστικό πλαίσιο, 
ι) τη σύνταξη έκθεσης επί διαφωνιών με το διατάκτη 
κατά τη διενέργεια ελέγχου νομιμότητας και κανονικότη¬ 
τας της δαπάνης και την υποβολή της μετά του σχετικού 
φακέλου στη Διεύθυνση Συντονισμού και Ελέγχου Εφαρ¬ 
μογής Δημοσιολογιστικών Διατάξεων με σχετική κοινο¬ 
ποίηση στη Γενική Διεύθυνση Δημοσιονομικών Ελέγχων 
του Γενικού Λογιστηρίου του Κράτους, σύμφωνα με τα 
οριζόμενα στο άρθρο 26 του ν. 4270/2014, 
ια) την τακτοποίηση των χρηματικών ενταλμάτων 
προπληρωμής, 

ιβ) την έκδοση συμψηφιστικών χρηματικών ενταλμά¬ 
των όπου προβλέπεται, 

ιγ) την καταχώριση των στοιχείων των δικαιούχων δα¬ 
πανών και την τήρηση του μητρώου αυτών, 
ιδ) την κοινοποίηση στην αρμόδια Δ.Υ.Ε.Ε των δικαστι¬ 
κών αποφάσεων από τις οποίες προκύπτει επιβάρυνση 
στον προϋπολογισμό της Αρχής, την παροχή απόψεων 
στα δικαστήρια και την εκτέλεση δικαστικών αποφά¬ 
σεων, 

ιε) τη βεβαίωση επί των πράξεων διορισμών, εντάξε¬ 
ων, μετατάξεων, αποσπάσεων και προαγωγών του προ¬ 
σωπικού κάθε κατηγορίας του φορέα, για την ύπαρξη 
σχετικών προβλέψεων στον προϋπολογισμό της Αρχής, 
ιστ) την εισήγηση, αρμοδίως, για καταλογισμό δημό¬ 
σιου υπολόγου, καθώς και λαβόντα αχρεώστητης πλη¬ 
ρωμής, 

ιζ) τη μέριμνα για την αποτροπή συσσώρευσης οφει¬ 
λών. 

5. Το Τμήμα Γραμματειακής Υποστήριξης είναι αρμό¬ 
διο για όλα τα θέματα διακίνησης και διεκπεραίωσης της 
πάσης φύσεως αλληλογραφίας της Αρχής, όπως: 

α) την τήρηση του πρωτοκόλλου της πάσης φύσεως 
αλληλογραφίας, του ειδικού μητρώου αναφορών (παρ. 4 
αρθρ. 4 ν. 3094/2003) και του πρωτοκόλλου εμπιστευτι- 
κής αλληλογραφίας. 

β) τη διακίνηση της εισερχόμενης αλληλογραφίας 
στους κύκλους αρμοδιότητας και τις οργανικές μονά¬ 
δες της Αρχής, τη διεκπεραίωση και την αποστολή της 
πάσης φύσεως αλληλογραφίας της Αρχής, 
γ) την αποστολή των εκθέσεων (ετήσιων και ειδικών) 
και των πάσης φύσεως εντύπων, 
δ) την αναπαραγωγή εγγράφων και εντύπων, 
ε) τη βεβαίωση της ακρίβειας αντιγράφων, φωτοαντι¬ 
γράφων, δικαιολογητικών κ.λπ., 
στ) τη βεβαίωση του γνησίου της υπογραφής, 
ζ) την τήρηση αρχείου διεκπεραίωσης απαντήσεων 
σε θέματα Κοινοβουλευτικού ελέγχου αρμοδιότητας 
της Αρχής και για όλα τα θέματα διοικητικής και γραμ¬ 


ματειακής υποστήριξης των κύκλων δραστηριότητας 
της Αρχής. 

Το Γραφείο Πληροφόρησης και Εξυπηρέτησης Πολι¬ 
τών έχει τις ακόλουθες αρμοδιότητες: 

α) τη διοικητική υποστήριξη του γραφείου για την υπο¬ 
δοχή και πληροφόρηση των προσερχόμενων πολιτών 
που αναλαμβάνει διαδοχικά το επιστημονικό προσω¬ 
πικό, 

β) την παραλαβή, πρωτοκόλληση και διακίνηση των 
κατατιθέμενων από τους πολίτες στο Γραφείο εγγράφων, 
γ) τη λειτουργία, με την υποστήριξη του Γραφείου Δι¬ 
οικητικής Μέριμνας, του τηλεφωνικού κέντρου και την 
πληροφόρηση των πολιτών μέσω του κέντρου, 
δ) την έκδοση, σε συνεργασία με τα Τμήματα Διοίκη¬ 
σης και Μηχανογράφησης, του εβδομαδιαίου προγράμ¬ 
ματος παρουσίας του επιστημονικού προσωπικού στο 
Γραφείο, 

ε) τη μέριμνα για το απευθυνόμενο στους πολίτες πλη¬ 
ροφοριακό υλικό. 

Το Γραφείο Διοικητικής Υποστήριξης Θεσσαλονίκης 
είναι αρμόδιο για όλα τα θέματα διοικητικής υποστήρι¬ 
ξης που διεκπεραιώνει, όπως: 

α) τη διοικητική υποστήριξη του υπηρετούντος στο 
γραφείο προσωπικού σε θέματα υπηρεσιακής κατάστα¬ 
σης που απαιτούν επί τόπου αντιμετώπιση, 
β) τη γραμματειακή υποστήριξη γενικά του γραφείου, 
τη διακίνηση και τη διεκπεραίωση της εισερχόμενης και 
εξερχόμενης αλληλογραφίας, 
γ) τη μέριμνα για την προμήθεια και διαχείριση του 
απαιτούμενου υλικοτεχνικού εξοπλισμού και αναλώσι¬ 
μου υλικού, 

δ) τη μηχανογραφική και τεχνική υποστήριξη, 
ε) τη διοικητική μέριμνα, την ασφάλεια, την ευταξία 
και την καλή λειτουργία των εγκαταστάσεων των χώρων 
στέγασης του γραφείου. 

6. Το Τμήμα Μηχανογράφησης είναι αρμόδιο για την 
πλήρη κάλυψη των μηχανογραφικών αναγκών της Αρ¬ 
χής, όπως: 

α) τον προγραμματισμό και την υλοποίηση του λο¬ 
γισμικού και γενικά των μηχανογραφικών εφαρμογών, 
β) τις αναγκαίες παρεμβάσεις και επεκτάσεις στο σύ¬ 
νολο του λογισμικού των εφαρμογών που λειτουργούν 
στην Αρχή, καθώς και την εκπόνηση προτάσεων ανα¬ 
βάθμισης του υφιστάμενου λογισμικού, 
γ) την εκπόνηση σχετικών τεχνικών μελετών και προ¬ 
τάσεων εισαγωγής νέων εφαρμογών και προγραμμάτων 
καθώς και μελετών σκοπιμότητας, 
δ) την εκπόνηση προτάσεων για τη συντήρηση του 
εξοπλισμού, την προμήθεια των απαιτούμενων αναλω¬ 
σίμων, καθώς και για την αναβάθμιση και αντικατάσταση 
του υφιστάμενου εξοπλισμού, 
ε) την εν γένει υποστήριξη του μηχανογραφικού συ¬ 
στήματος της Αρχής και όλων των λογισμικών εφαρμο¬ 
γών (βάσεις πληροφοριών, επικοινωνίες, υλικό λογισμικό, 
6θεΙ<υρ, 5γ5ΐθΐη 3άιηίηί5ΐι·3ΐίη9 κ.λπ.), τη μηχανογραφική 
υποστήριξη των δικτυακών τόπων (5ίΐθ$), του ηλεκτρο¬ 
νικού ταχυδρομείου (θ-ιτιβΜ), του ηλεκτρονικού ενημε¬ 
ρωτικού εντύπου (ηθνν5ΐθΐΐθΓ) κ.λπ., 

στ) την εκπόνηση προτάσεων: ί) καθορισμού της πολι¬ 
τικής ασφάλειας των δεδομένων και τη μέριμνα για την 
εφαρμογή της, ϋ) καθορισμού της πολιτικής ασφάλει¬ 
ας των δικτύων, εσωτερικού (ίηΐΐ'ΒΠθΐ) και εξωτερικού 
(ίπΐθπτθΐ), και τη μέριμνα για τη διαχείρισή τους, 
ζ) την ψηφιοποίηση των εγγράφων του φυσικού αρ¬ 
χείου της Αρχής καθώς και την υποστήριξη της λειτουρ¬ 
γίας του ψηφιακού αρχείου και τη διασύνδεση του με το 
φυσικό αρχείο, 

η) τη μέριμνα για τη λειτουργία του μηχανογραφι¬ 
κού συστήματος και του μηχανογραφικού εξοπλισμού 
(5θΓνθΓ5, Ρ6ί, εκτυπωτές, ΡΑΧ, κ.λπ.), 
θ) τη συντήρηση και μέριμνα για την επισκευή του 
μηχανογραφικού εξοπλισμού, 
ι) την υποστήριξη των χρηστών σε θέματα λειτουργίας 
του εξοπλισμού, 

ια) την παρακολούθηση εφαρμογής των μέτρων ασφά¬ 
λειας του ηλεκτρονικού δικτύου, 
ιβ) τη συγκέντρωση, μελέτη και επεξεργασία στατι¬ 
στικών στοιχείων σχετικών με τις δραστηριότητες, τις 
λειτουργίες και τις Αρμοδιότητες που ασκεί η Αρχή, 
ιγ) την υποστήριξη του Γραφείου Πληροφόρησης και 
Εξυπηρέτησης Πολιτών, 

ιδ) τον σχεδίασμά και παραγωγή του οπτικοακουστι- 
κού υλικού της Αρχής, τις ηλεκτρονικές εκδόσεις, καθώς 
και τη διαχείριση των ιστοσελίδων και των μέσων κοι¬ 
νωνικής δικτύωσής της, σε συνεργασία με την ΜΕΔΔΣ. 

7. Το Τμήμα Βιβλιοθήκης, Αρχείου και Εκδόσεων είναι 
αρμόδιο, ενδεικτικά, για: 

α) την παροχή επιστημονικής πληροφόρησης και τεκ¬ 
μηρίωσης, 

β) το σχεδίασμά και την ανάπτυξη της συλλογής με 
αγορές, ανταλλαγές και δωρεές έντυπου και ηλεκτρο¬ 
νικού υλικού, 

γ) τη βιβλιοθηκονομική επεξεργασία υλικού, τη θε¬ 
ματική ευρετηρίαση, καταλογογράφηση, ταξινόμηση 
και ταξιθέτηση, 

δ) την εξυπηρέτηση αναγνωστών, τον δανεισμό - δι- 
αδανεισμό υλικού, τη διάθεση άρθρων ηλεκτρονικών 
και έντυπων περιοδικών, καθώς και την παρακολούθη¬ 
ση της δανειστικής κατάστασης χρηστών - μελών της 
Βιβλιοθήκης, 

ε) τη συνεργασία με άλλες επιστημονικές βιβλιοθήκες 
της Ελλάδας και του εξωτερικού, 
στ) τη διαχείριση και υποστήριξη του ολοκληρωμένου 
συστήματος αυτοματισμού της Βιβλιοθήκης, 
ζ) τη μέριμνα για τη βιβλιοδεσία και συντήρηση του 
έντυπου υλικού, 

η) τη μέριμνα για την τήρηση των κανόνων λειτουργίας 
της Βιβλιοθήκης της Αρχής, 
θ) την οργάνωση, ταξινόμηση, ευρετηρίαση και αρχει¬ 
οθέτηση του φυσικού Αρχείου της Αρχής, 
ι) τη μέριμνα για την προστασία, συντήρηση και φύ¬ 
λαξη του φυσικού αρχείου, 
ια) την περιοδική εκκαθάριση του φυσικού αρχείου, 
σύμφωνα με τις ισχύουσες διατάξεις, 
ιβ) την καταγραφή του προς απόσυρση - καταστροφή 
υλικού, 


ιγ) τη συνεργασία με την Διεύθυνση Διαχείρισης Δημο¬ 
σίου Υλικού και τη διαδικασία απόσυρσης, καταστροφής 
και ανακύκλωσης εκκαθαρισθέντος αρχείου, 
ιδ) την παρακολούθηση για την τήρηση των κανόνων 
λειτουργίας του Αρχείου της Αρχής, καθώς και τον έλεγχο 
τήρησης θεματολογίου για τα έτη διατήρησης εγγρά¬ 
φων, φακέλων υποθέσεων αναφορών και εφαρμογής 
του π.δ. 82/2014, 

ιε) την τακτική συνεργασία με τα Γενικά Αρχεία του 
Κράτους για τη λειτουργία, εκκαθάριση και τη φύλαξη 
του αρχείου, 

ιστ) τον καθορισμό των τεχνικών προδιαγραφών για 
την ψηφιοποίηση του ιστορικού αρχείου της Αρχής, 
ιζ) την τήρηση ειδικού αρχείου εκδόσεων της Αρχής, 
ιη) τις εκδόσεις της Αρχής και το έντυπο υλικό ενημέ¬ 
ρωσης, προώθησης και προαγωγής των δράσεων της 
Αρχής, σε συνεργασία με την ΜΕΔΔΣ, καθώς και την 
κατοχύρωση Ι55Ν από την Εθνική Βιβλιοθήκη. 

8. Το Γραφείο Προμηθειών είναι αρμόδιο για: 

α) την εκτίμηση και καταγραφή των πάσης φύσεως 
αναγκών της υπηρεσίας σε έπιπλα, μηχανικό εξοπλισμό, 
γραφική ύλη, είδη καθαριότητας και λοιπά υλικά, 
β) την εκτέλεση των πάσης φύσεως προμηθειών, 
γ) τη διαχείριση του υλικού (παραλαβή, καταχώρηση, 
αποθήκευση, διανομή), 

δ) την ανάθεση εργασιών και την παρακολούθηση 
εκτέλεσής τους, 

ε) την εκποίηση περιουσιακών στοιχείων. 

9. Το Γραφείο Πληρωμών, Δημοσιονομικών Αναφορών 
και λοιπών Οικονομικών Θεμάτων είναι αρμόδιο για: 

α) την κατάρτιση και τροποποίηση του τακτικού προ¬ 
ϋπολογισμού καθώς και του προϋπολογισμού δημοσίων 
επενδύσεων, 

β) την παραγωγή στο Ολοκληρωμένο Πληροφοριακό 
Σύστημα Δημοσιονομικής Πολιτικής (ΟΠΣΔΠ) ηλεκτρο¬ 
νικών εντολών μεταφοράς και πίστωσης λογαριασμού 
προς τηνΤράπεζα της Ελλάδος για την εξόφληση των εκ- 
διδόμενων χρηματικών ενταλμάτων (τακτικών και προ¬ 
πληρωμής) με πίστωση των τραπεζικών λογαριασμών 
των δικαιούχων και την απόδοση των διενεργούμενων 
κρατήσεων υπέρ τρίτων σε αυτούς, 
γ) τη μέριμνα για τη διενέργεια συμψηφισμών και την 
απόδοση στο Δημόσιο και στα οικεία ασφαλιστικά τα¬ 
μεία των οφειλών των δικαιούχων που αναγράφονται 
στις σχετικές βεβαιώσεις φορολογικών και ασφαλιστι¬ 
κών οφειλών, 

δ) την ενημέρωση των δικαιούχων και των φορέων για 
την έκδοση χρηματικών ενταλμάτων και την πληρωμή 
των δικαιούχων, 

ε) την καταχώριση των στοιχείων κατασχέσεων και 
εκχωρήσεων στα τηρούμενα μητρώα, 
στ) τη συγκέντρωση στοιχείων και τη σύνταξη των δη¬ 
μοσιονομικών αναφορών (μηνιαία - τριμηνιαία έκθεση 
μητρώου δέσμευσης, τριμηνιαία στοιχεία πληρωτέων 
υποχρεώσεων για την ΕΛ.ΣΤΑΤ, έκθεση παρακολούθησης 
εκτέλεσης προϋπολογισμού βάσει στοχοθεσίας, κ.λπ.).». 

6. Το άρθρο 12 του π.δ. 273/1999, όπως ισχύει, αντι¬ 
καθίσταται ως εξής: 

«1. Για τη στελέχωση της Γραμματείας της Αρχής προ- 
βλέπονται τριάντα οκτώ (38) οργανικές θέσεις τακτικού 
προσωπικού, οι οποίες κατανέμονται ως εξής: 

α) τριάντα επτά (37) θέσεις προσωπικού με σχέση ερ¬ 
γασίας δημοσίου δικαίου: 

- Έξι (6) θέσεις κλάδου ΠΕ Διοικητικού - Οικονομικού 

- Δύο (2) θέσεις κλάδου ΠΕ Επικοινωνίας 
-Τέσσερις (4) θέσεις κλάδου ΠΕ Πληροφορικής 
-Μία (1) θέση κλάδου ΠΕ Αρχειονόμων - Βιβλιοθη- 

κονόμων 

-Τέσσερις (4) θέσεις κλάδων ΠΕ Διοικητικού - Οικονο¬ 
μικού ή ΤΕ Διοικητικού - Λογιστικού ή ΔΕ Διοικητικών 
Γραμματέων που προσδιορίζονται κάθε φορά με την 
προκήρυξη, 

- Πέντε (5) θέσεις κλάδου ΤΕ Διοικητικού - Λογιστικού 

- Δύο (2) θέσεις κλάδου ΤΕ Πληροφορικής 

- Δέκα (10)) θέσεις κλάδου ΔΕ Διοικητικών Γραμματέων 

- Μία (1) θέση κλάδου ΔΕ Τεχνικός 

- Δύο (2) θέσεις κλάδου ΥΕ Βοηθητικού Προσωπικού 
β) μία (1) θέση προσωπικού με σχέση εργασίας ιδιω¬ 
τικού δικαίου αορίστου χρόνου: 

- Μία (1) θέση ειδικότητας ΔΕ Διοικητικών Γραμματέων 
2. Οι τριάντα οκτώ (38) θέσεις του τακτικού προσωπι¬ 
κού κατανέμονται ως εξής: 

α) Προϊστάμενος Δ/νσης Γραμματείας: 

Μία (1) θέση κλάδου ΠΕ Διοικητικού -Οικονομικού 
β) Τμήμα Διοίκησης: 

- Δύο (2) θέσεις κλάδου ΠΕ Διοικητικού - Οικονομικού 

- Μία (1) θέση κλάδου ΤΕ Διοικητικού- Λογιστικού 

- Δύο (2) θέσεις κλάδου ΔΕ Διοικητικών Γραμματέων 
γ) Γραφείο Διοικητικής Μέριμνας: 

Μία (1) θέση κλάδου ΔΕ Τεχνικός 
δ) Τμήμα Οικονομικής Διαχείρισης: 

- Δύο (2) θέσεις κλάδου ΠΕ Διοικητικού - Οικονομικού 

- Δύο (2) θέσεις κλάδου ΤΕ Διοικητικού-Λογιστικού 

- Μία (1) θέση κλάδου ΔΕ Διοικητικών Γραμματέων 
ε) Τμήμα Γραμματειακής Υποστήριξης: 

- Μία (1) θέση κλάδου ΠΕ Διοικητικού - Οικονομικού 
-Δύο (2) θέσεις κλάδου ΠΕ Επικοινωνίας 

- Μία (1) θέση κλάδου ΤΕ Διοικητικού- Λογιστικού 

- Έξι (6) θέσεις κλάδου ΔΕ Διοικητικών Γραμματέων 
-Τέσσερις (4) θέσεις κλάδων ΠΕ Διοικητικού - Οικονο¬ 
μικού ή ΤΕ Διοικητικού - Λογιστικού ή ΔΕ Διοικητικών 
Γραμματέων, που προσδιορίζονται κάθε φορά με την 
προκήρυξη. 

- Δύο (2) θέσεις κλάδου ΥΕ Βοηθητικού Προσωπικού 
στ) Γραφείο Πληροφόρησης και Εξυπηρέτησης Πο¬ 
λιτών: 

- Μία (1) θέση κλάδου ΔΕ Διοικητικών Γραμματέων 

- Μία (1) θέση ειδικότητας ΔΕ Διοικητικών Γραμματέων 
ζ) Γραφείο Διοικητικής Υποστήριξης Θεσσαλονίκης 
η) Τμήμα Μηχανογράφησης: 

-Τέσσερις (4) θέσεις κλάδου ΠΕ Πληροφορικής 

- Δύο (2) θέσεις κλάδου ΤΕ Πληροφορικής 

θ) Τμήμα Βιβλιοθήκης, Αρχείου και Εκδόσεων: 

- Μία (1) θέση κλάδου ΠΕ Αρχειονόμων - Βιβλιοθη- 
κονόμων 


ι) Γραφείο Προμηθειών: 

- Μία (1) θέση κλάδου ΤΕ Διοικητικού - Λογιστικού 

κ) Γραφείο Πληρωμών, Δημοσιονομικών Αναφορών 
και λοιπών Οικονομικών Θεμάτων 

3. Με αποφάσεις του Συνηγόρου του Πολίτη δύναται 
να ανακατανέμονται οι προβλεπόμενες από την παρά¬ 
γραφο 2 του άρθρου αυτού θέσεις μεταξύ των οργανι¬ 
κών μονάδων της Γραμματείας.» 

7. Το άρθρο 13 του π.δ. 273/1999, όπως ισχύει, αντι¬ 
καθίσταται ως εξής: 

«Προσόντα διορισμού, στις θέσεις του άρθρου 12 
του παρόντος, ορίζονται τα προβλεπόμενα από τις δι¬ 
ατάξεις του π.δ. 50/2001 και επιπλέον γνώση χειρισμού 
Η/Υ, σύμφωνα με τα προβλεπόμενα κατά κλάδο από τις 
ανωτέρω διατάξεις, με εξαίρεση τους κλάδους ΔΕΤεχνι- 
κός και ΥΕ Βοηθητικού Προσωπικού για τους οποίους 
δεν απαιτείται το πρόσθετο αυτό προσόν. Επιπλέον, η 
γνώση τουλάχιστον μιας ξένης γλώσσας και το επίπε¬ 
δο αυτής δύνανται να καθορίζονται από την εκάστοτε 
προκήρυξη πλήρωσης θέσεων (ν. 3051/2002 (Α7220), 
άρθ. 10, παρ. 10).» 

8. Το άρθρο 14 του π.δ. 273/1999, όπως ισχύει, αντι¬ 
καθίσταται ως εξής: 

«Στις οργανικές μονάδες της Γραμματείας δύνανται να 
προΐστανται υπάλληλοι της Αρχής, ως εξής: 

Στη Διεύθυνση δύναται να προΐσταται υπάλληλος 
κλάδου/ειδικότητας ΠΕ Διοικητικού - Οικονομικού ή 
υπάλληλος κατηγορίας ΠΕ οποιοσδήποτε κλάδου/ει- 
δικότητας που κατέχει το τυπικό προσόν του ως άνω 
κλάδου/ειδικότητας. 

Στα Τμήματα Διοίκησης και Οικονομικής Διαχείρισης 
δύνανται να προΐστανται υπάλληλοι κλάδου/ειδικότητας 
ΠΕ Διοικητικού - Οικονομικού ή κλάδου/ειδικότητας ΤΕ 
Διοικητικού - Λογιστικού ή υπάλληλος κατηγορίας ΠΕ 
ή ΤΕ οποιοσδήποτε κλάδου/ειδικότητας που κατέχει το 
τυπικό προσόν του ως άνω κλάδου/ειδικότητας. 

Στο Τμήμα Γραμματειακής Υποστήριξης δύναται να 
προΐσταται υπάλληλος κλάδου/ειδικότητας ΠΕ Διοικητι¬ 
κού - Οικονομικού ή κλάδου/ειδικότηταςΤΕ Διοικητικού- 
Λογιστικού ή υπάλληλος κατηγορίας ΠΕ ή ΤΕ οποιοσδή¬ 
ποτε κλάδου/ειδικότητας που κατέχει το τυπικό προσόν 
του ως άνω κλάδου/ειδικότητας. 

Στο Τμήμα Μηχανογράφησης δύναται να προΐστα- 
ται υπάλληλος κλάδου/ειδικότητας ΠΕ Πληροφορικής 
ή κλάδου/ειδικότητας ΤΕ Πληροφορικής ή υπάλληλος 
κατηγορίας ΠΕ ή ΤΕ οποιοσδήποτε κλάδου/ειδικότητας 
που κατέχει το τυπικό προσόν του ως άνω κλάδου/ει¬ 
δ ικότητας. 

ΣτοΤμήμα Βιβλιοθήκης, Αρχείου και Εκδόσεων δύνα- 
ται να προΐσταται υπάλληλος κλάδου/ειδικότητας ΠΕ 
Αρχειονόμων - Βιβλιοθηκονόμων ή υπάλληλος κατηγο¬ 
ρίας Π Ε οποιοσδήποτε κλάδου/ειδικότητας που κατέχει 
το τυπικό προσόν του ως άνω κλάδου/ειδικότητας. 

Στο Γραφείο Πληρωμών, Δημοσιονομικών Αναφορών 
και λοιπών Οικονομικών Θεμάτων, επικεφαλής ορίζεται 
υπάλληλος κλάδου/ειδικότητας ΠΕ Διοικητικού - Οικο¬ 
νομικού ή κλάδου/ειδικότητας ΤΕ Διοικητικού - Λογι¬ 
στικού.» 

9. Το άρθρο 16 του π.δ. 273/1999, όπως ισχύει, αντι¬ 
καθίσταται ως εξής: 

«Για τη στελέχωση του Γραφείου του Συνηγόρου του 
Πολίτη και την υποστήριξη των Βοηθών Συνηγόρων προ- 
βλέπονται εννέα (9) θέσεις με σύμβαση εργασίας ιδιωτι¬ 
κού δικαίου της παρ. 1 του άρθρου 8 του ν. 2623/1998, 
της παρ. 3 του άρθρου 7 του ν. 3094/2003 και της παρ. 7 
του άρθρου 13 του ν. 3488/2006, οι οποίες κατανέμονται 
ως εξής: 


Τρεις (3) θέσεις για το Γραφείο του Συνηγόρου του 
Πολίτη και από μία (1) θέση για την υποστήριξη κάθε 
Βοηθού Συνηγόρου.» 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 5 Ιουλίου 2018 

Ο Αναπληρωτής Υπουργός 

ΓΕΩΡΓΙΟΣ ΧΟΥΛΙΑΡΑΚΗΣ 

ΕΦΗΜΕΡΙΔΑ ΤΗΣ ΚΥΒΕΡΝΗΣΕΩΣ 


Τεύχος Β'2869/18.07.2018 


ΞΤ 

ΕΘΝΙΚΟ ΤΥΠΟΓΡΑΦΕΙΟ 

Το Εθνικό Τυπογραφείο αποτελεί δημόσια υπηρεσία υπαγόμενη στο Υπουργείο Διοικητι¬ 
κής Ανασυγκρότησης και έχει την ευθύνη τόσο για τη σύνταξη, διαχείριση, εκτύπωση και 
κυκλοφορία των Φύλλων της Εφημερίδας της Κυβερνήσεως (ΦΕΚ), όσο και για την κάλυψη 
των εκτυπωτικών - εκδοτικών αναγκών του δημοσίου και του ευρύτερου δημόσιου τομέα 
(ν. 3469/2006/Α' 131 και π.δ. 29/2018/Α'58). 

1. ΦΥΛΛΟ ΤΗΣ ΕΦΗΜΕΡΙΔΑΣ ΤΗΣ ΚΥΒΕΡΝΗΣΕΩΣ (ΦΕΚ) 

• Τα ΦΕΚ σε ηλεκτρονική μορφή διατίθενται δωρεάν στο νννννν.θ 1.0Γ, την επίσημη ιστο¬ 
σελίδα του Εθνικού Τυπογραφείου. Όσα ΦΕΚ δεν έχουν ψηφιοποιηθεί και καταχωριστεί στην 
ανωτέρω ιστοσελίδα, ψηφιοποιούνται και αποστέλλονται επίσης δωρεάν με την υποβολή αί¬ 
τησης, για την οποία αρκεί η συμπλήρωση των αναγκαίων στοιχείων σε ειδική φόρμα στον 
ιστότοπο νννννν.θΐ.ςιΐ'. 

• Τα ΦΕΚ σε έντυπη μορφή διατίθενται σε μεμονωμένα φύλλα είτε απευθείας από το Τμή- 
μα Πωλήσεων και Συνδρομητών, είτε ταχυδρομικά με την αποστολή αιτήματος παραγγελίας 
μέσω των ΚΕΠ, είτε με ετήσια συνδρομή μέσω του Τμήματος Πωλήσεων και Συνδρομητών. 
Το κόστος ενός ασπρόμαυρου ΦΕΚ από 1 έως 16 σελίδες είναι 1,00 €, αλλά για κάθε επιπλέον 
οκτασέλιδο (ή μέρος αυτού) προσαυξάνεται κατά 0,20 €.Το κόστος ενός έγχρωμου ΦΕΚ από 
1 έως 16 σελίδες είναι 1,50 €, αλλά για κάθε επιπλέον οκτασέλιδο (ή μέρος αυτού) προσαυξά¬ 
νεται κατά 0,30 €. Το τεύχος Α.Σ.Ε.Π. διατίθεται δωρεάν. 

• Τρόποι αποστολής κειμένων προς δημοσίευση: 

Α. Τα κείμενα προς δημοσίευση στο ΦΕΚ, από τις υπηρεσίες και τους φορείς του 
δημοσίου, αποστέλλονται ηλεκτρονικά στη διεύθυνση ννθΙιπΐ35τ6Γ.6ΐ@βτ.9Γ με χρήση 
προηγμένης ψηφιακής υπογραφής και χρονοσήμανσης. 

Β. Κατ' εξαίρεση, όσοι πολίτες δεν διαθέτουν προηγμένη ψηφιακή υπογραφή μπορούν 
είτε να αποστέλλουν ταχυδρομικά, είτε να καταθέτουν με εκπρόσωπό τους κείμενα προς 
δημοσίευση εκτυπωμένα σε χαρτί στο Τμήμα Παραλαβής και Καταχώρισης Δημοσιευμάτων. 

• Πληροφορίες, σχετικά με την αποστολή/κατάθεση εγγράφων προς δημοσίευση, την ημε¬ 
ρήσια κυκλοφορία των Φ.Ε.Κ., με την πώληση των τευχών και με τους ισχύοντες τιμοκαταλό¬ 
γους για όλες τις υπηρεσίες μας, περιλαμβάνονται στον ιστότοπο (νννννν.θΐ.ςιΐ'). Επίσης μέσω 
του ιστότοπου δίδονται πληροφορίες σχετικά με την πορεία δημοσίευσης των εγγράφων, με 
βάση τον Κωδικό Αριθμό Δημοσιεύματος (ΚΑΔ). Πρόκειται για τον αριθμό που εκδίδει το Εθνι¬ 
κό Τυπογραφείο για όλα τα κείμενα που πληρούν τις προϋποθέσεις δημοσίευσης. 

2. ΕΚΤΥΠΩΤΙΚΕΣ - ΕΚΔΟΤΙΚΕΣ ΑΝΑΓΚΕΣ ΤΟΥ ΔΗΜΟΣΙΟΥ 

Το Εθνικό Τυπογραφείο ανταποκρινόμενο σε αιτήματα υπηρεσιών και φορέων του δημοσίου 
αναλαμβάνει να σχεδιάσει και να εκτυπώσει έντυπα, φυλλάδια, βιβλία, αφίσες, μπλοκ, μηχανο¬ 
γραφικά έντυπα, φακέλους για κάθε χρήση, κ.ά. 

Επίσης σχεδιάζει ψηφιακές εκδόσεις, λογότυπο και παράγει οπτικοακουστικό υλικό. 


Ταχυδρομική Διεύθυνση: Καποδιστρίου 34, τ.κ. 10432, Αθήνα 

Ιστότοπος: νννννν.βΐ.9 1. 

ΤΗΛΕΦΩΝΙΚΟ ΚΕΝΤΡΟ: 210 5279000 - Ιβχ: 210 5279054 

Πληροφορίες σχετικά με την λειτουργία 
του ιστότοπου: Γΐ6ΐράθ$Ι<.6ΐ@6ΐ.9 > ' 

Αποστολή ψηφιακά υπογεγραμμένων 
εγγράφων προς δημοσίευση στο ΦΕΚ: 

νν6ΐ)ΐη3$ΐ6Ι'.6ΐ@6ΐ.9·' 

ΕΞΥΠΗΡΕΤΗΣΗ ΚΟΙΝΟΥ 

Πωλήσεις - Συνδρομές: (Ισόγειο, τηλ. 210 5279178- 180) 
Πληροφορίες: (Ισόγειο, Γρ. 3 καιτηλεφ. κέντρο 210 5279000) 
Παραλαβή Δημ. Ύλης: (Ισόγειο, τηλ. 210 5279167,210 5279139) 

Πληροφορίες για γενικό πρωτόκολλο 
και αλληλογραφία: 9Γ3>ηιτΐ3ΐ6Ϊ3@6ΐ.9>' 

Ωράριο για το κοινό: Δευτέρα ως Παρασκευή: 8:00 -13:30 


ΓΤίΞΓΓίτιγ-ίΐ Λ ι : ■ ,' ,'ώιτη σπη Γ _ 

για να βελτιώσουμε τις υπηρεσίες μας, συμπληρώνοντας την ειδική φόρμα στον ιστότοπο μας. 




























